Diari Oficial de la Generalitat Valenciana


Sumari del DOGV 6332, del 13-08-2010 (2010/9241)

RESOLUCIÓ de 15 de juliol de 2010, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Empresa Municipal Mixta d'Aigües de Tarragona, SA (Ematsa)
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6332

Data del DOGV
:   13-08-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/9241


Data del document
:   15-07-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 15 de juliol de 2010, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Empresa Municipal Mixta d'Aigües de Tarragona, SA (Ematsa) [2010/9241]  
Vista la sol·licitud d'inscripció en el Registre d'Entitats Col·laboradores en Matèria de Qualitat Ambiental presentada pel Sr. Eduardo Zaragoza Rovira, en representació de l'entitat Empresa Municipal Mixta d'Aigües de Tarragona, SA (Ematsa), amb CIF A-43049956 i domicili social a la Muntanyeta de Sant Pere i Sant Pau, s/n, 43203 Tarragona, s'emet aquesta resolució de conformitat amb els següents,  
Antecedents de fet  
Primer. L'entitat Empresa Municipal Mixta d'Aigües de Tarragona, SA (Ematsa) sol·licita en data 14 de maig del 2010 la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana per a l'oficina comercial ubicada al carrer de Sant Josep, 15, baixos 12364 Benicarló (Castelló), per a la secció 3, control d'abocaments i qualitat d'aigües, nivells 1 i 2.  
Segon. Amb dates 1 i 5 de juliol del 2010 l'esmentada empresa completa la documentació acreditativa que justifica la inscripció en el Registre per a la secció 3, nivell 2 acreditada per ENAC.  
Fonaments de dret  
Primer. L'Estatut d'autonomia de la Comunitat Valenciana, aprovat mitjançant la Llei orgànica 5/1982, d'1 de juliol, i la posterior reforma aprovada per la Llei orgànica 1/2006, de 10 d'abril, atorga a la Generalitat Valenciana, en l'article 50.6, les competències de desenvolupament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció. Així mateix, l'article 49.13é de l'esmentat Estatut confereix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
Segon. En l'àmbit de la Comunitat Valenciana, mitjançant el Decret 19/2009, de 3 de novembre, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 9 del Decret 198/2009, de 6 de novembre, del Consell, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament orgànic i funcional de l'esmentada Conselleria i, de conformitat amb el Decret 144/2005, de 7 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes les funcions de tramitació de qualsevol procediment d'interés que li siga encomanat per la Direcció General.  
Tercer. El Decret 229/2004, de 15 d'octubre, del Consell de la Generalitat, i la posterior modificació pel Decret 29/2007, de 9 de març, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, indica en l'article 5 els requisits de les entitats col·laboradores per a poder ser inscrites i, en l'article 7, el procediment de tramitació i resolució de les sol·licituds d'inscripció en l'esmentat registre, resolc:  
Primer  
Estimar la sol·licitud i en conseqüència inscriure en el Registre d'Entitats Col·laboradores en Matèria de Qualitat Ambiental l'entitat Empresa Municipal Mixta d'Aigües de Tarragona, SA (Ematsa) amb oficina comercial a la Comunitat Valenciana ubicada al carrer de Sant Josep, 15, baixos 12934 Benicarló (Castelló), amb el següent número d'inscripció en l'esmentat Registre:  
- Número d'inscripció 80/ecmca  
Segon  
L'entitat Empresa Municipal Mixta d'Aigües de Tarragona, SA (Ematsa) queda inscrita en el següent camp d'actuació, d'acord amb l'abast de l'acreditació presentada, que figura en la taula següent:  
- Camp d'actuació  
- Secció 3  
- Control d'abocaments i qualitat d'aigües  
- Nivell 2: laboratori d'assaig  
- Acreditació Enac núm. 142/le354  
Tercer  
La inscripció en el Registre únicament habilitarà l'Empresa Municipal Mixta d'Aigües de Tarragona, SA (Ematsa) en les condicions i temps establit en els annexos tècnics de les acreditacions o autoritzacions que han servit de base per a la inscripció.   
Aquesta inscripció es mantindrà mentre continue vigent la corresponent autorització o acreditació de solvència tècnica que hi va possibilitar la inscripció de l'entitat. A aquest efecte l'Empresa Municipal Mixta d'Aigües de Tarragona, SA (Ematsa) ha de presentar a la Direcció General per al Canvi Climàtic, cada 5 anys, l'autorització o acreditació en vigor de la solvència tècnica atorgada per òrgan competent.   
Quart  
Així mateix, a l'efecte de mantenir actualitzades les dades del Registre, l'Empresa Municipal Mixta d'Aigües de Tarragona, SA (Ematsa) està obligada a comunicar a la Direcció General per al Canvi Climàtic qualsevol variació o modificació que es produïsca en les autoritzacions o acreditacions que van motivar aquesta inscripció, com també qualsevol altra variació o modificació que es produïsca en les dades inscrites, d'acord amb el que estableix l'art. 12 del Decret 229/2004.   
Cinqué  
Són causes de cancel·lació de la inscripció en el Registre les establides en l'article 13 del Decret 229/2004.  
En tot el que no s'indica en aquesta resolució cal ajustar-se al que estableix el Decret 229/2004.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Paterna, 15 de juliol de 2010.- El director general per al Canvi Climàtic: Jorge Lamparero Lázaro.